b'\n_START_ARTICLE_\nBurkina Faso\n_START_SECTION_\nPoimenovanje\n_START_PARAGRAPH_\nIme dr\xc5\xbeave Burkina Faso je sestavljenka mosijske besede burkina, ki bi jo lahko v prispodobi prevedli kot \xc2\xbbpopoln \xc4\x8dlovek\xc2\xab,_NEWLINE_in diulske besede faso v pomenu \xc2\xbbdomovina\xc2\xab, tako da Burkina Faso pomeni \xc2\xbbDe\xc5\xbeela pokon\xc4\x8dnih ljudi\xc2\xab\xc2\xa0oziroma \xc2\xbbDe\xc5\xbeela po\xc5\xa1tenih ljudi\xc2\xab. V sloven\xc5\xa1\xc4\x8dini je ime dr\xc5\xbeave v mo\xc5\xa1kem spolu in se sklanja po vzorcu Burkina Faso \xe2\x86\x92 to\xc5\xbe. Burkina Fasa. Ime prebivalca je Burkinafasec in ime prebivalke Burkinafaska (Slovenski pravopis, 2001). V okviru stroke (ePravopis) je podan predlog, da se za Burkina Faso normativno uporabi \xc5\xbeenski spol, prebivalci oz. prebivalke pa bi se lahko imenovali tudi Burkinci in Burkinke.'